
סיור ברמת הגולן  -   חברת  משקפת

             השכם בבוקר אנו בכוון רמת הגולן יום קריר ונעים בלי אף ענן
            הנסיעה נעימה מדברים ומספרים בדיחה והגענו לתחנתנו הראשונה
           לפקוד את תא השירותים  לשתות קפה ולאכול כריך טעים
           בדרך מקשיבים למוטי אפרתי המדריך שמכיר כל מקום ואירוע
           ההיסטוריה רבת השנים תנ"ך גיאולוגיה וכרם נטוע
           בדרך רואים נוף נפלא מהחרמון עד הכנרת והסברים על סלעי גיר ובזלת
          מגיעים לקצרין לבית בד מקבלים הסבר על מוצרי קוסמטיקה ושמן כתית
          וכל זאת הקדמה לקניות בעתיד.
          והחברה טעמו והוקסמו מהשמן הניגר וקנו מכל הבא ליד בלי מצמוץ עפעף
         והדריך נופת צופים מסביר הכול ללא קיצורים
         שומעים סיפורי גבורה באתר ההנצחה לחטיבת  7 שנהרגו בקרבות
        ביום כיפור 73 ברמת הגולן שיישאר בידינו לדורות
       מסביב מוצבים סוגי טנקים להנצחת  הפעולות
       מגיעים לכפר האומנים אניעם מדרחוב עם בתי קפה וגלריות
       עבודות יפיפיות של קרמיקה תכשיטים ועתיקות
      וכמובן קונים כי חלק בלתי נפרד מטיול הן הקניות                       	;
       זה מרוקן את הכיס מעלה את מצב הרוח וההנאות
      אך כמה שננסה לגברים להסביר הם לא יבינו  זאת.
     במפל עין עיט ראינו זרזיף של מים ופריחת החלבלוב הצהוב מרהיב עין
     רואים על החרמון כתמי שלג נצחיים עוברים את הרי אביטל ובנטל המרהיבים           
      ומהרהרת  מה רבו מעשי אלוקים.   
      וכל המחושים והעייפות נעלמים למראה נוף יפיפה ומקסים         
      במרום גולן אוכלים  האוכל טעים ושוטפים את העיניים
      בחנות של קרמיקה פסלי ברזל וגבס אך המחירים בשמיים
      באנדרטת תל סאקי מקשיבים לספור של גדוד 188 הלוחמים
      שלמלות הקרבות לא עזבו וחלצו את חבריהם מידי הסורים
      מסיימים במצפה שלום המתנשא לגובה של 500 מטר וצופים על הנוף המדהים
      הכנרת וכל סביבותיה   הגבעות  היישובים והשדות המעובדים

     מוטי המדריך הינך אוצר בלום המהלך על שתיים
     אתה יודע לספר ותמיד עם חיוך על השפתיים.
    
    השכלנו על היסטוריה סיפורי גבורה וקרבות על אישים והבדלי דתות
    ניחנת בכושר דיבור ובמוח = כל הכבוד ויישר כוח
     ואיך אפשר בלי להזכיר את יולנדה האחת והמיוחדת
    שמי שלא יודע – במשרד לאזרחים ותיקים אותנו מייצגת
    ואת כל ארגון הטיול על גבה סוחבת בנחישות ונועם כל בעיה פותרת
    מקדישה כל רגע מזמנה הפנוי שנוכל להשתתף בחוגים ובילוי
    מיידעת את כולנו על הצגות ואירועים ועונה בלי חשבון על עשרות טלפונים
    יולנדה את מלאת מרץ תמיד עם צחוק ואנרגיה
    ואנו מורידים בפנייך את הכובע
    תודה תודה למשקפת פרויקט לאזרחים וותיקים
    שהיוזמה הברוכה הייתה של השר אורי אורבך ז"ל המדהים
    על פעילות ענפה של שלייקס טיולים ומופעים
    כלך הכבוד ותתמידו לאורך ימים.
   אחרונה חביבה זאת הקבוצה הנפלאה תמשיכו בהנאה בבריאות ושמחה
   לא משנה הגיל על הלוח אלא ובעיקר מצב הרוח
   כי מי שרוצה ומתמיד שום דבר לא יוכל את רצונו להשבית 
   אתם קבוצה ייחודית ומיוחדת זכרו יש לנו ארץ נהדרת

בתיה וסרמן  אורנית

